钦定古今图书集成/明伦汇编/官常典/第538卷 > 梁铭
## 钦定古今图书集成/明伦汇编/官常典/第538卷 > 梁铭

按《明外史》本传：“铭，汝阳人。洪武中，袭父职，为燕山前
卫百户。燕师起，从世子守北平。南兵围城，战甚力，积
功至后军都督佥事，侍太子监国南京。永乐九年，坐
事下狱。十九年赦，复职，副都督胡原捕倭广东。仁宗
即位，进都督同知，以参将镇宁夏。追论守城功，封保
定伯，食禄一千石，予世券。宣德初，御史石璞劾铭贪”
黩，征下狱，当夺爵，宥而复之。副柳升征交阯，至镇夷
关，痛卒。铭勇敢善战，能得士卒心。铭死，官军遂没。子
珤嗣伯。